9000 - metra áskorunin 2011 er röð af áhugaverðum fjallgöngum með ögrandi lokatakmark . Æfingagöngurnar veita góða þjálfun og undirbúning fyrir stóru göngu vorsins . Gengið verður annað hvert þriðjudagskvöld og annan hvern laugardag . Nú er hægt að velja á milli Hvannadalshnúks og Hrútsfjallstinda sem lokatakmarks . * Innifalið : Leiðsögn , leiga á öryggisbúnaði í göngu á Hvannadalshnúk eða Hrútsfjallstinda ( broddar , ísöxi og belti ) , afslættir í útivistarverslunum og afslættir af öðrum ferðum Fjallafélagsins . Ekki er hægt að kaupa einstakar ferðir eða æfingagöngur án lokatakmarks . Nánari upplýsingarÆfingaferðirnar eru hannaðar til að veita þátttakendum þjálfun til að takast á við hæstu tinda landsins . Fyrstu göngurnar eru auðveldar en þegar líður nær vori verða þær meira krefjandi . Þriðjudagsgöngurnar munu hefjast kl. 18:00 og laugardagsgöngurnar kl. 10:00 . Allar ferðirnar eru dagsferðir og hittast þátttakendur við upphafsstað göngunnar á þriðjudögum . Á laugardögum verður í boði að hittast á höfuðborgarsvæðinu á fyrirfram ákveðnum stað og sameinast í bíla . Nánari upplýsingar verða sendar í tölvupósti . Ef verðurspá er óhagstæð og betra veðri spáð daginn eftir mun ferðum í einhverjum tilvikum vera frestað um einn dag . Þannig getur þriðjudagsganga orðið miðvikudagsganga og laugardagsganga orðið sunnudagsganga . Einnig kann í einhverjum tilvikum að vera nauðsynlegt að gera aðrar breytingar á dagskránni svo sem að ganga á annað fjall en upphaflega var áætlað . Tilkynningar verða sendar til þátttakenda í síðasta lagi kl. 12 daginn fyrir göngu og þurfa því þátttakendur ávallt að fylgjast með tölvupósti sínum . Gangan á Hvannadalshnúk og Hrútsfjallstinda verður 2. til 5. júní 2011 og verður lokaákvörðun tekin út frá veðurspá . Þátttakendur þurfa því að gera ráð fyrir að taka sér frí frá vinnu föstudaginn 3. júní . Endanleg ákvörðun um brottfarartíma verður tekin kl. 12 á miðvikudeginum 1. júní og tilkynning send í tölvupósti . Þátttakendur sjá sjálfir um að koma sér austur í Öræfi á einkabílum . Bókun gistingar er einnig í höndum hvers og eins . Gengin verður Sandfellsleið . Hæðarhækkunin er um 2000 metrar og má gera ráð fyrir að uppgangan taki um 9 tíma en heildargöngutími upp og niður verði um 14 tímar . Öryggismál , tryggingar og skilmálarMikil áhersla er lögð á að tryggja hámarks öryggi í ferðinni . Farið verður yfir öryggismál á undirbúningsfundi og við upphaf ferðar . Mikilvægt er að þátttakendur taki vel eftir þessum atriðum og fari eftir leiðbeiningum fararstjóra . Fjallgöngur fela ávallt í sér áhættu og eru þátttakendur á eigin ábyrgð í ferðinni . Þátttakendur eru ekki tryggðir í ferðum með Fjallafélaginu og eru hvattir til að snúa sér til tryggingafélags síns og kaupa þar viðeigandi tryggingar . Skilmálar Fjallafélagsins eru aðgengilegir hér . Þátttökugjald verður ekki endurgreitt eftir að æfingaferðir hefjast 22. janúar .